CELEX: 62011TN0063
Language: mt
Date: 2011-01-24 00:00:00
Title: Kawża T-63/11: Rikors ippreżentat fl- 24 ta’ Jannar 2011 — Air France vs Il-Kummissjoni

26.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/9
            
         Rikors ippreżentat fl-24 ta’ Jannar 2011 — Air France vs Il-Kummissjoni
   (Kawża T-63/11)
   2011/C 95/14
   Lingwa tal-kawża: il-Franċiż
   
      Partijiet
   
   
      Rikorrenti: Société Air France (Roissy Charles de Gaulle, Franza) (rappreżentanti: A. Wachsmann u S. Thibault-Liger, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla fl-intier tagħha, abbażi tal-Artikolu 263 TFUE id-Deċiżjoni tal-Kummissjoni Ewropea Nru C(2010) 7694 finali, tad-9 ta’ Novembru 2010, dwar proċedura skont l-Artikolu 101 tat-Trattat dwar il-Funzjonament tal-Unjoni Ewropea, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-trasport bl-ajru Każ COMP/39.258 — Trasport tal-merkanzija bl-ajru, sa fejn tikkonċerna lil SociétéAir France kif ukoll il-motivi li huma l-bażi tad-dispożittiv tagħha;
            
         
               —
            
            
               għall-anqas, tannulla l-Artikolu 5(b) tad-Deċiżjoni Nru C(2010) 7694 finali, tad-9 ta’ Novembru 2010, li jimponi multa fuq Société Air France u l-motivi li huma l-bażi tiegħu, jew tnaqqas din il-multa b’ammont xieraq abbażi tal-Artikolu 261 TFUE;
            
         
               —
            
            
               fi kwalunkwe każ, tikkundanna lill-Kummissjoni għall-isepejjeż kollha.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka għaxar motivi li huma essenzjalment identiċi jew simili għal dawk invokati fil-kuntest tal-Kawża T-62/11, Air France — KLM vs Il-Kummissjoni.